[Insert name of recipient and address here (optional)]

প্রিয় মাতাপিতা / অভিভাবক,

**শিশুর জীবনে স্কুলে ভর্তি হওয়ার মতো পরিবর্তনের বিষয়ে তথ্য**

আপনার শিশুর স্কুলে ভর্তি হওয়া বা স্কুল শুরু করা এখনো দেরি আছে বলে মনে হতেই পারে, কিন্তু যেভাবে এই বছরে আপনার শিশুর শারীরিক ও মানসিক অগ্রগতি হচ্ছে, তাতে আপনার শিশুর শিক্ষা ও উন্নতির ধারাবাহিকতা বজায় রাখতে সহায়তা করার জন্য ইতিবাচকভাবে স্কুল শুরুর পরিকল্পনা করা খুবই গুরুত্বপূর্ণ।

পরিষেবা, আপনার এবং আপনার শিশুর ভবিষ্যৎ স্কুলের মধ্যে তথ্য ভাগ করা আরো সহজ করার জন্য আপনার শিশু সম্বন্ধে একটি Transition Learning and Development Statement (পরিবর্তনসংক্রান্ত বিবরণ, যা হল আপনার শিশুর শিক্ষা ও উন্নতির একটি লিখিত বিবরণ) লেখা হবে। পরিবর্তনসংক্রান্ত বিবরণটি আপনার শিশুর আগ্রহের বিষয়গুলি, দক্ষতা ও সামর্থ্যের বিষয়ে জানাবে। কীভাবে আপনার শিশু শিক্ষালাভ করতে পারে এবং কীভাবে স্কুল আপনার শিশুকে স্কুলে শিক্ষালাভ করতে সাহায্য করতে পারে সেই বিষয়েও এই পরিবর্তনসংক্রান্ত বিবরণটিতে আপনার শিশুর ভবিষ্যৎ স্কুলকে বলার জন্য কিছু সুনির্দিষ্ট ভাবনা ও কৌশল অন্তর্ভূক্ত থাকবে।

পরিবর্তনসংক্রান্ত বিবরণের একটি অংশে আপনার শিশু সম্বন্ধে আপনার চিন্তা-ভাবনা যোগ করার জন্য আপনাকে বলা হবে। আপনার শিশুর পরিবর্তনসংক্রান্ত বিবরণে আপনার অবদানকে অত্যন্ত মূল্যবান মনে করা হয় এবং তা স্কুলকে আপনাকে ও আপনার শিশুকে জানতে সাহায্য করবে।

২০১৭ সাল থেকে, পরিবর্তনসংক্রান্ত বিবরণকে Insight Assessment Platform (মূল্যায়ন করার সরঞ্জাম/যন্ত্র সাপেক্ষ একটি অনলাইন প্ল্যাটফর্ম)–এর মাধ্যমে একটি অনলাইন টুলের সাহায্যে সম্পন্ন করা, ভাগ করা এবং সংরক্ষণ করা হবে। *Insight Assessment Platform-এর মাধ্যমে গ্রহণ করা সমস্ত তথ্য অষ্ট্রেলিয়ায় নিরাপদে সংরক্ষিত হয়।*

*Insight Assessment Platform’টিকে ইতিমধ্যেই সমস্ত ভিক্টোরিয়ান সরকারি স্কুলে ব্যবহার করা হচ্ছে৷ এটি রেকর্ডের মূল্যায়ন করতে এবং স্কুলগুলিকে আপনার শিশুর শিক্ষা ও উন্নতির একটি স্থায়ী দলিল প্রস্তুত করার সুযোগ দেয়। কোনও কোনও ক্যাথলিক ও স্বতন্ত্র স্কুলও Insight Assessment Platform-এর মাধ্যমে আপনার শিশুর পরিবর্তনসংক্রান্ত বিবরণ পেতে পারে অথবা তারা আমাদের পরিষেবা থেকে কাগুজে বা ইলেক্ট্রনিক কপি পাবে।*

ডিপার্টমেন্ট অব এডুকেশন এ্যাণ্ড ট্রেনিং (দ্য ডিপার্টমেন্ট) এর কোনও কোনও কাজকে বহিরাগত পরিষেবা প্রদানকারীদের ঠিকায় দেওয়া হয়। যখন এমন ঘটে, তখন ঠিকাদান প্রক্রিয়ার অংশ হিসাবে ডিপার্টমেন্টকে ডেটা সংরক্ষণ ব্যবস্থা গ্রহণ করতে হয়। ডিপার্টমেন্টের তথ্য, গোপনীয়তা নীতি ও প্রাসঙ্গিক গোপনীয়তা নীতি [www.education.vic.gov.au/Pages/privacypolicy](http://www.education.vic.gov.au/Pages/privacypolicy) অনুসারে অনুবর্তিতা নিশ্চিত করার জন্য ডিপার্টমেন্ট একটি *Insight Assessment Platform-*এর গোপনীয়তার প্রভাব মূল্যায়ন পরিচালনা করেছ৷

আমাদের পরিষেবা আপনার শিশুকে ইতিবাচকভাবে স্কুল শুরু করায় কীভাবে সহায়তা করবে তার একটা মোটামুটি ধারণা আপনাকে দেওয়ার জন্য পরিবর্তনসংক্রান্ত বিবরণ সম্বন্ধে আরো তথ্যসহ একটি *পরিবারবর্গের জন্য তথ্যপত্র* সংযুক্ত করা হল। স্কুলে ভর্তি হওয়ার মতো পরিবর্তন সম্বন্ধে আরো তথ্য বছরের পরের দিকেও পাবেন।

আপনি যদি আপনার শিশু সম্বন্ধে তথ্য ভাগ করার জন্য পরিবর্তনসংক্রান্ত বিবরণের ব্যবহার অথবা অনলাইন টুলের ব্যবহার সম্বন্ধে আলোচনা করতে চান, তাহলে অনুগ্রহ করে [insert name of early childhood educator]-এর সঙ্গে কথা বলুন।

আপনার বিশ্বস্ত

**[Name of early childhood educator]**

[Day] [Month] [Year]